Siffredi in Januarie 2010 op die AVN-toekenningsaand in Las Vegas.
4 Mei 1964 (1964-05-04) (54 jaar oud)
Buttman's Ultimate Workout, Tarzan X: Shame of Jane, Fashionistas
Beste akteur: AVN-prys (1993, 1996, 2003)
Rocco Siffredi (gebore Rocco Antonio Tano; 4 Mei 1964) is ’n Italiaanse porno-akteur, -regisseur en -vervaardiger wat bekend is vir sy rowwe sekstonele.
Sy verhoognaam kom van die karakter Roch Siffredi, wat deur Alain Delon vertolk is in die Franse gangsterfliek Borsalino (1970). Siffredi het al in meer as 1 300 pornografiese rolprente gespeel en is bekend as die "Italiaanse hings".
Siffredi en Rosa Caracciolo in 2011 op die AVN-toekenningsaand.
Siffredi is in 1985 aan die vervaardiger Marc Dorcel en regisseur Michel Ricaud voorgestel, wat hom twee jaar later ’n rol in sy eerste pornofliek, Attention fillettes... (Aandag, meisies), gegee het. Hy het daarna as model gewerk, maar twee jaar later na die pornobedryf teruggekeer. Siffredi het daarna in storielyn- en gonzo-tipe pornografie gespeel, met seksstyle wat gewissel het van die gewone tot die ekstreme. Dit was egter sy optrede in anale tonele en analingus, sowel as sy rowwe seks en sielkundige intensiteit wat aan hom erkenning en ’n kultusgevolg besorg het. Vanweë sy samewerking met John Stagliano se Evil Angel-ateljee en sy eie Boedapest-gebaseerde Rocco Siffredi Produzioni as beide akteur en regisseur het hy een van die magtigste en erkenbaarste persoonlikhede in pornografie geword.
In Junie 2004 het Siffredi aangekondig hy tree uit toneelspel in pornoflieks ter wille van sy kinders, en sal in die vervolg konsentreer op regisseerwerk en vervaardiging. Siffredi het byna vyf jaar lank nie in ’n prent verskyn nie, maar sy seksuele frustrasie en teleurstellings as regisseur het hom in 2009 as porno-akteur laat terugkeer. Ondanks hernude sukses het hy in 2015 weer aangekondig hy tree uit.
Hoofstroommedia[wysig | wysig bron]
Siffredi is een van die min pornosterre wat ’n deurbraak in hoofstroomrolprente kon maak. In 1999 het hy in Catherine Breillat se omstrede prent Romance gespeel en in 2003 in haar prent Anatomie de L'enfer (Anatomie van die hel), in ’n rol wat spesiaal vir hom geskryf is. In albei prente was ongesimuleerde sekstonele waarby Siffredi betrokke was, hoewel dit onseker is of hy wel seks met sy medester Caroline Ducey gehad het in Romance (sy sê nee; hy sê ja).
Siffredi is ook in niepornografiese rolle en advertensies op Italiaanse TV te sien.
↑ 1,0 1,1 1,2 1,3 Rocco Siffredi in die Internet Adult Film Database
↑ "Rocco Siffredi, grande ritorno al porno: "Mi mancava troppo il sesso"" (in Italiaans). Il Gazzettino. 18 Desember 2009. Besoek op 18 Februarie 2010. AS1-onderhoud: Onbekende taal (link)
↑ “El 'rey del porno' Siffredi publica los secretos de su vida (in Spaans)”. Terra España. 6 Oktober 2006. URL besoek op 20 Julie 2009.
↑ “Le duo Delon-Belmondo ressuscite avec éclat”. URL besoek op 22 September 2014.
↑ “Roccosiffrediblog.com”. Roccosiffrediblog.com: Mei 2008. URL besoek op 16 Augustus 2013.
↑ Dan Miller (9 April 2016). “Rocco Siffredi Confirms Retirement From Performing”.
↑ Sasha (29 Julie 2005). “Sex - Dark Side of the Moon: Roko "The Porn King" Retires after 1300 Movies”. Planetsex.blogspot.com. URL besoek op 16 Augustus 2013.
↑ “AVN - Rocco Siffredi Reveals Reasons for Return In Exclusive Interview”. Business.avn.com: 19 Februarie 2010. URL besoek op 16 Augustus 2013.
↑ John Shammas (20 Maart 2015). “Rocco Siffredi: Porn star quits XXX movies out of love for his wife”.
↑ "Culture: Is it art or porn?". timesonline.co.uk. 18 Julie 2004. Besoek op 24 September 2009.
↑ "Bloccato lo spot con Rocco Siffredi". Corriere della Sera. 20 Maart 2006. Besoek op 4 September 2015.
↑ "Ci pensa Rocco, "il prete del sesso"". Vanity Fair. 24 Oktober 2013. Besoek op 4 September 2015.
↑ Francesco Canino (26 Augustus 2015). "Casa Siffredi: un reality racconta il lato inedito del porno star". Panorama. Besoek op 4 September 2015.
Rocco Siffredi in die Internet-rolprentdatabasis
Rocco Siffredi in die Internet Adult Film Database
Wikimedia Commons het meer media in die kategorie Rocco Siffredi.
Ontsluit van "https://af.wikipedia.org/w/index.php?title=Rocco_Siffredi&oldid=1908715"
Die bladsy is laas op 1 Februarie 2019 om 09:20 bygewerk.